કોંગ્રેસનું આ નિવેદન એવા સમયે આવ્યું છે જ્યારે હાલના દિવસોમાં આગામી લોકસભા ચૂંટણીમાં બેઠકોની ગોઠવણીના સંદર્ભમાં જદ (યુ) અને ભાજપની વચ્ચે કેટલાક વિરોધાભાસી નિવેદન આવ્યા છે, જેનાથી એવી અટકળો લગાડવામાં આવી રહી છે કે, બંને પક્ષોની વચ્ચે બધું ઠીકઠાક નથી ચાલી રહ્યું. નીતીશકુમારના પક્ષ જદ (યુ)એ કહ્યું છે કે, તે રાજ્યની 40 લોકસભા બેઠકોમાંથી 25 પર ચૂંટણી લડશે અને બાકી 15 બેઠકો ભાજપ માટે છોડી દેશે. જો કે, જદ (યુ)એ આ અંદાજમાં એનડીએ સહિત અન્ય સહયોગીઓ રામવિલાસ પાસવાનની લો.જ.પા. તથા ઉપેન્દ્ર કુશવાહાની સ.લો.સ.પા.ને સામેલ નથી કરી.